জুলিয়া মর্লে
জুলিয়া এভলিন মর্লে (জন্ম ২৫শে অক্টোবর ১৯৩৯) একজন ব্রিটিশ ব্যবসায়ী, দাতব্য কর্মী এবং প্রাক্তন মডেল। তিনি মিস ওয়ার্ল্ড সংস্থার সভাপতি, যে সংস্থা বার্ষিক মিস ওয়ার্ল্ড এবং দ্বিবার্ষিক মিস্টার ওয়ার্ল্ড প্রতিযোগিতা পরিচালনা করে। তিনি মিস ওয়ার্ল্ডের প্রতিষ্ঠাতা প্রয়াত এরিক মর্লের স্ত্রী, যিনি ১৯৫১ সালের প্রথম সৌন্দর্য প্রতিযোগিতা উপস্থাপনা দিয়ে শুরু করেছিলেন এবং ২০০০ সালে তাঁর মৃত্যুর আগে পর্যন্ত এটি সংগঠিত করে গেছেন।